Gammarus wilkitzkii

Gammarus wilkitzkii er en art innenfor familien Gammaridae, av ordenen Gammaridea - som inngår i gruppen av amfipoder.Gammarus - oppslag i databasen WoRMS. Besøkt 24. januar 2014. Den blir om lag 4 cm lang, og foretrekker lite saltholdig vann i Arktis.  Det antas i økende grad blant marinbiologer at Gammarus wilkitzkii i realiteten er en nordlig, arktisk variant eller underart av kystmarflo, hvor Gammarus duebeni i så fall utgjør en sørlig variant eller underart av den samme arten.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 262.

Arten er pan-arktisk i sin utbredelse. Den er i våre nærområder utbredt i nordlige Norskehavet og i Barentshavet. Den kan vandre noe nedover kysten av Svalbard, og er dessuten funnet rundt Island.Krepsdyrarter i Atlanterhavet og Skandinavia  - NEAT, South Scandinavian Marine Crustacea check-list, Tjärnö marinbiologiske laboratorium, Sverige 1998. Besøkt 21. januar 2014.

Fargen er blekt gulbrun, blekgul eller nærmest hvit, men individer som lever som isfauna har normalt mørkere pigment på ben og antenner. Arten lever i inntil 4 år, det meste av tiden inne i huller og smeltesprekker i isen på havoverflaten. Den lever av små dyreplankton og isalger. Arten sitter ofte i et smeltehull i isen og ser etter byttedyr som passerer forbi.

 Referanser 

 Eksterne lenker 


Kategori:Amfipoder
Kategori:Krepsdyr formelt beskrevet i 1838